Атила Йожеф
Казват

Превод от унгарски: Петър Анастасов, —

chitanka.info

Едва роден, и нож държах в ръката.

Казват — жребий лек.

Но нещо друго искаше душата —

и взех перото, все пак съм човек.

Изгаря ме и стене верността.

Казват — той обича.

Помилвай ме, свещена простота —

аз просто с тебе се развличам.

Не помня, но и не забравям.

Казват — как така?

Изгубеното в тоя свят остава,

намерено от нечия ръка.

Стихии всемогъщи ме връхлитат.

Казват — ще умре.

Чух толкова неща, че предпочитам

да замълча. Така е по-добре.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.